-----------------------------------------------------------------------
  4. การประกอบธุรกิจของแต่ละสายผลิตภัณฑ์ หรือ บริการ

  -----------------------------------------------------------------------

1. ผลิตและทดสอบการทำงานของแผงวงจรไฟฟ้า (IC Assembly)

บริษัทฯ ดำเนินธุรกิจรับจ้างประกอบ
และทดสอบแผงวงจรไฟฟ้าโดยมีโรงงานที่จังหวัดพระนครอยุธยาและโรงงานที่เมืองเจียซิงเป็นฐานการผลิต
โดยผลิตภัณฑ์ IC
ถูกนำไปใช้เป็นชิ้นส่วนประกอบในผลิตภัณฑ์ไฟฟ้าและอิเล็กทรอนิกส์สำหรับอุตสาหกรรมต่างๆ
โดยร้อยละ 29 ใช้ในอุตสาหกรรมโทรคมนาคม (Telecom) ร้อยละ 22
ใช้ในอุตสาหกรรมคอมพิวเตอร์ (Memory Computer) ส่วนที่เหลือใช้ในภาคอุตสาหกรรม
(Industry) การผลิตสินค้าในกลุ่มสินค้าอุปโภค (Consumer Products)
และใช้ในผลิตภัณฑ์ประเภทสื่อสารทางแสง (Opto Electronics)
ซึ่งใช้กับอุปกรณ์ระบบงานควบคุมทั่วไป

นอกจากนี้โรงงานที่อยุธยา ได้ทำการพัฒนาผลิตภัณฑ์ใหม่ๆ หลายประเภท เช่น

ก)

  --------------------------- -------------------------------------------
  Optical Mouse               ใช้สำหรับเทคโนโลยีล่าสุดของ Computer Mouse

  Module QFN Package          ใช้สำหรับอุตสาหกรรมโทรศัพท์มือถือ และ PDA

  LGA, VSOP, MSOP Package     ใช้สำหรับอุตสาหกรรมโทรคมนาคม Note Book
                              Computer, PDA, DVD and MP3 Player

  SOT5x3                      ใช้สำหรับโทรศัพท์มือถือ กล้องถ่ายรูป Digital
                              เครื่องใช้ไฟฟ้าแบบพกพา
  --------------------------- -------------------------------------------

  ข) การประกอบ DC-DC Converter

DC-DC Converter เป็น IC ประเภทหนึ่งใช้สำหรับขยายแรงดันไฟฟ้ากำลังต่ำ
ประกอบอยู่ในแผงวงจรไฟฟ้า (PCBA) ของอุปกรณ์อิเล็คโทรนิคส์ทั่วไป เช่น คอมพิวเตอร์
อุปกรณ์การแพทย์

ค) การประกอบ CNW/OPTO/SO-16/JNP

CNW/OPTO/SO-16/JNP เป็น IC ประเภทหนึ่งซึ่งใช้เป็นตัวเชื่อมโยงสัญญาณทางแสง
ใช้ในงานที่ต้องการแยกระบบไฟฟ้าของ Input และ Output ออกจากกัน
เช่นการเชื่อมโยงการทำงานของวงจรทางด้าน Digital กับอุปกรณ์ภายนอก หรือทำหน้าที่เป็น
Switch ซึ่งใช้กับระบบงานควบคุมทั่วไป เช่น มอเตอร์
หรืออุปกรณ์ควบคุมที่ใช้ในโรงงานอุตสาหกรรม

2. ผลิตภัณฑ์ประเภท CAPTIVE LINES ซึ่งประกอบไปด้วยผลิตภัณฑ์หลอดไฟเปล่งแสง
อุปกรณ์ส่องสว่างแบบแสดงผลเป็นตัวเลข-ตัวอักษร อุปกรณ์ภาคขยายสัญญาณ
และอุปกรณ์รับส่งข้อมูลผ่านเส้นใยแก้วนำแสงโดยมีฐานการผลิตที่โรงงานที่กรุงเทพฯ
ซึ่งประกอบด้วยผลิตภัณฑ์ดังนี้

  ก) การประกอบ LED-Light Emitted Diode

LED คือส่วนประกอบที่ใช้ในอุปกรณ์ทุกชนิดที่มีหน้าปัดเป็นแบบตัวเลขเปล่งแสง
โดยปกติมักจะพบอุปกรณ์ที่ใช้หลอดนีออนเป็นตัวให้แสง แต่การใช้ LED
จะสามารถทำให้ลดขนาดของอุปกรณ์นั้นลงได้อย่างมาก
นอกจากนั้นยังกินไฟน้อยและมีอายุการใช้งานที่ยืนยาวกว่า ด้วยคุณลักษณะพิเศษเหล่านี้
ทำให้ตลาดสินค้า LED มีการเติบโตอย่างสม่ำเสมอตลอดมา โดยร้อยละ 70
ของผลิตภัณฑ์ในกลุ่มนี้ถูกนำไปใช้ในอุตสาหกรรมรถยนต์และส่วนที่เหลือถูกนำไปใช้สำหรับภาคอุตสาหกรรม
เช่นการผลิตเครื่องมือแพทย์ อุปกรณ์สำหรับลิฟต์โดยสาร และแผ่นป้ายโฆษณา เป็นต้น

ข) การประกอบ AUTOLED (Piranha)

AUTOLED คือหลอดไฟขนาดเล็ก แต่มีหลักการทำงานที่แตกต่างไปจากหลอดไฟมีไส้
เพราะว่าไม่มีการเผาไส้หลอด ดังนั้นหลอด LED จึงไม่เกิดความร้อน
แสงสว่างเกิดขึ้นจากการเคลื่อนของอิเล็คตรอนภายในสารกึ่งตัวนำ
ซึ่งเป็นวัสดุแบบเดียวกับที่ใช้ในการทำทรานซิสเตอร์
ทั้งนี้ผลิตภัณฑ์ชนิดนี้ใช้ในอุตสาหกรรมการผลิตชิ้นส่วนรถยนต์และสินค้าอุปโภคต่างๆ

ค) การประกอบ RF-AMPLIFER

RF-AMPLIFIER คือชิ้นส่วนอุปกรณ์ภาคขยายคลื่นสัญญาณทางอิเล็กทรอนิกส์
ที่นำไปใช้ในอุตสาหกรรมเครื่องเล่นเกมส์ที่มีชื่อเสียงทั้งในอเมริกาและญี่ปุ่น

ง) การประกอบ Fiber Optic

Fiber Optic คืออุปกรณ์รับส่งข้อมูลผ่านเส้นใยแก้วนำแสงผ่านระบบ LAN/SAN
และระบบโทรคมนาคมอื่นๆ ที่ต้องการความเร็วและประสิทธิภาพสูง

จ) การประกอบ IC

IC คือชิ้นส่วนอุปกรณ์อิเล็กทรอนิกส์ที่ประกอบด้วย Chip IC (Integrate Circuit)
ประกอบขึ้นเป็น IC Package เพื่อนำไปประกอบชิ้นส่วนอุปกรณ์อิเล็กทรอนิกส์อื่นๆ

3. ผลิตภัณฑ์ประเภทแผ่นวงจรพิมพ์ (PCBA) - Printed Circuit Board Assembly

การประกอบ PCBA เป็นการประกอบ IC และ ชิ้นส่วนอิเล็กทรอนิกส์อื่นๆ ลงบน PCB
ซึ่งทำหน้าที่เป็นฐานสำหรับยึดชิ้นส่วนอิเล็กทรอนิกส์ต่างๆ โดยอาศัยเทคโนโลยี SMD (Surface
Mount Device) การประกอบต้องการความละเอียดแม่นยำสูง ในการจับวาง IC และ
ชิ้นส่วนอิเล็กทรอนิกส์อื่นๆ ลงบน PCB ซึ่งฮานาได้ลงทุนซื้อเครื่องจักร Pick and Place
ซึ่งมีความแม่นยำสูงมาใช้ในการประกอบ

ผลิตภัณฑ์ประเภท PCBA มีโรงงานที่จังหวัดลำพูน และเมืองเจียซิงเป็นผู้ทำการผลิต
แต่ทั้งนี้โรงงานที่เจียซิงจะมีต้นทุนด้านแรงงานที่ต่ำกว่า นอกจากนี้ฮานา
ยังทำการผลิตผลิตภัณฑ์ประเภทอื่นๆ ดังนี้

ก) การประกอบ COB-Chip on Board

การประกอบ COB เป็นการประกอบ DIE (ชิ้นวงจรไฟฟ้า) ลงบน PCB โดยตรง โดยไม่ต้องนำ
DIE มาทำเป็น Package ก่อน ซึ่งทำให้ลดขั้นตอนและต้นทุนในการผลิตผลิตภัณฑ์
วิธีการนี้จะเหมาะกับผลิตภัณฑ์ ที่ใช้แผงวงจรไฟฟ้าน้อยชิ้น เช่น เครื่องใช้ในครัวเรือน
สินค้าอุปโภคบริโภคบางชนิด อุปกรณ์สื่อสารโทรคมนาคม และเครื่องมือทางการแพทย์ เป็นต้น

ทั้งนี้ ผลิตภัณฑ์ต่างๆ ดังกล่าวข้างต้น อันได้แก่ COB, PCBA จะถูกใช้เป็นชิ้นส่วนในเครื่องใช้ไฟฟ้า
และอิเล็กทรอนิกส์ต่างๆ เช่น

-   อุปกรณ์ป้องกันการคัดลอกซอฟแวร์

-   แผงวงจรที่ใช้ในคอมพิวเตอร์ส่วนบุคคล และคอมพิวเตอร์ NOTEBOOK

-   แผงวงจรสำหรับอุปกรณ์ช่วยฟังสำหรับบุคคลที่มีปัญหาทางการรับฟัง

-   วงจรเพิ่มหน่วยความจำในอุตสาหกรรมคอมพิวเตอร์

ข) ผลิตภัณฑ์ WIRELESS RADIO FREQUENCY

ผลิตภัณฑ์ WIRELESS RADIO FREQUENCY เป็นอุปกรณ์โทรคมนาคมที่ใช้ความถี่สูง การประกอบ
ผลิตภัณฑ์ดังกล่าวจำเป็นต้องใช้เทคโนโลยีในการตรวจสัญญาณ
และอุปกรณ์ในการตรวจวัดที่มีความถี่สูง ต้องการความละเอียดในการประกอบวงจรเป็นอย่างมาก
เนื่องจากวัตถุดิบเป็นชิ้นส่วนที่มีความละเอียดสูงและมีราคาแพง

อุปกรณ์ WIRELESS RADIO FREQUENCY ได้แก่ ตัวรับและส่งสัญญาณคลื่นไมโครเวฟ
และมิลิมิเตอร์เวฟ ของอุปกรณ์โทรคมนาคม
ใช้สำหรับสถานีรับส่งสัญญาณของเครือข่ายโทรศัพท์เคลื่อนที่

ค) ผลิตภัณฑ์อิเล็กทรอนิกส์อื่นๆ

-   ผลิตภัณฑ์ AIR PRESSURE AND TEMPERATURE CONTROL
    เป็นอุปกรณ์อิเล็กทรอนิกส์ที่ใช้ควบคุม AIR PRESSURE ในระบบห้ามล้อของรถยนต์
    ระบบถุงลมนิรภัยในรถยนต์ และอุปกรณ์อิเล็กทรอนิกส์สำหรับวัดและควบคุมอุณหภูมิ
    รวมทั้งมิเตอร์วัดความดันต่าง ๆ (น้ำ และแก๊ส)

-   ผลิตภัณฑ์ FIBER OPTIC DEVICE เป็นอุปกรณ์สำหรับเชื่อมต่ออุปกรณ์คอมพิวเตอร์กับสาย
    FIBER OPTIC ซึ่งจะส่งต่อและรับสัญญาณแสงจากสาย FIBER OPTIC
    และส่งผ่านไปยังอุปกรณ์คอมพิวเตอร์

-   ผลิตภัณฑ์ WIRELESS SENSOR PRODUCT เป็นอุปกรณ์เพื่อรับส่งสัญญาณแสง
    ใช้ประกอบกับอุปกรณ์อิเล็กทรอนิกส์อื่น ๆ ตัวอย่างเช่น OPTICAL MOUSE เครื่องพิมพ์
    โทรศัพท์มือถือ ฯลฯ

-   ผลิตภัณฑ์ SMART CARD ซึ่งใช้ในการโทรคมนาคม การบันเทิง การควบคุม
    เครื่องใช้ไฟฟ้าต่าง ๆ บัตรประจำตัวพนักงาน นักศึกษา ฯลฯ

-   ผลิตภัณฑ์ LED ASSEMBLY ได้แก่ แผง LED สำหรับไฟท้ายรถยนต์ รถบรรทุก แผงไฟจราจร
    LED ซึ่งแผง LED ดังกล่าวมีความสว่างมากกว่าหลอดไฟธรรมดา

ง) การประกอบ FLEXIBLE CIRCUIT BOARD

ผลิตภัณฑ์ FLEXIBLE CIRCUIT BOARD เป็นการประกอบ IC หรือชิ้นส่วนอิเล็กทรอนิกส์อื่นๆ
ลงบนแผงวงจรแบบบาง (Flexible Circuit Board)
เพื่อให้มีความสะดวกสบายในการใช้งานมากขึ้น เช่นผลิตภัณฑ์ RFID Tag
ที่มีการประยุกต์ใช้ในงานเชิงพาณิชย์ เพื่อทำการสต๊อกสินค้า และการจำหน่าย
โดยนำมาใช้แทนรหัสบาร์โค้ดแบบเดิม งานในด้านการจราจร ขนส่ง การใช้ระบุเอกลักษณ์บุคคล
ในงานด้านการรักษาความปลอดภัยของอาคาร

จ) ผลิตภัณฑ์ ELECTRONIC PART สำหรับ INTERFACE DEVICE

ผลิตภัณฑ์ ELECTRONIC PART สำหรับ INTERFACE DEVICE
เป็นผลิตภัณฑ์ที่ช่วยในการถ่ายทอดคำสั่งระหว่างผู้ใช้อุปกรณ์กับอิเล็กทรอนิกส์ (เช่น
คอมพิวเตอร์ส่วนบุคคล คอมพิวเตอร์แบบพกพา อุปกรณ์เครื่องเสียงแบบพกพา โทรศัพท์เคลื่อนที่
หรืออุปกรณ์เกี่ยวกับความปลอดภัย) โดยผู้ใช้สามารถสัมผัสกับอุปกรณ์ในการถ่ายทอดคำสั่ง
ผ่านทางหน้าจอคอมพิวเตอร์ แป้นคีย์บอร์ด เช่นเลือกข้อมูลเลื่อนตำแหน่งข้อมูล ปรับระดับสัญญาณ
หรือค่าต่างๆ

ฉ) การผลิตคอยล์ (Micro Coil Winding) - ผลิตที่โรงงานเจียซิง

-   คอยล์จะถูกใช้เป็นชิ้นส่วนในเครื่องใช้ไฟฟ้า และ
    อิเล็กทรอนิกส์เพื่อใช้ในการแปลงพลังไฟฟ้าเป็นพลังกลเพื่อขับเคลื่อนชิ้นส่วนของเครื่องใช้ไฟฟ้า
    และอิเล็กทรอนิกส์

-   ขดลวดที่ใช้ในอุปกรณ์โทรคมนาคม (Telecommunication Coils, Smart Card)
    ขดลวดในกลุ่มนี้ส่วนมากมีขนาดใหญ่ซึ่งใช้ในตัว Relay ตัวเหนี่ยวนำ (Inductors) และ
    ในหม้อแปลงไฟฟ้า

  ช) การผลิต SMT (Surface Mount Technology) - ผลิตที่โรงงานเจียซิง

SMT เป็นวิธีการในการผลิตวงจรอิเล็กทรอนิกส์ (IC) ให้สามารถวางลงบนพื้นผิวของแผ่นวงจร
PCB ได้โดยตรง โดยใช้อุปกรณ์ที่สร้างขึ้นมา เรียกว่า SMD (Surface Mount Devices)
โดยใช้สำหรับอุปกรณ์โทรคมนาคม อุปกรณ์เครื่องมือวัดต่างๆ และเครื่องมือทางการแพทย์

ซ) การผลิต Copper Mouse - ผลิตที่โรงงานเจียซิง

Copper Mouse คือ Opto IC ประเภทหนึ่ง ใช้เป็นชิ้นส่วนอุปกรณ์ของผลิตภัณฑ์ Optical Mouse
ซึ่งคืออุปกรณ์ Mouse ที่ใช้กับเครื่องคอมพิวเตอร์ โดยใช้แสงเป็นกลไกในการทำงาน

4. ผลิตภัณฑ์ประเภท MICRODISPLAY Microdisplay
เป็นผลิตภัณฑ์ที่ใช้ในการเปลี่ยนสัญญาณทางไฟฟ้าเป็นสัญญาณภาพที่มีความละเอียดสูง
เพื่อใช้ในผลิตภัณฑ์ทางด้านภาพ ได้แก่ผลิตภัณฑ์ LCoS (Liquid Crystal on Silicon)
ซึ่งใช้เป็นชิ้นส่วนประกอบจอภาพโทรทัศน์ขนาดใหญ่ จอภาพคอมพิวเตอร์ และ อุปกรณ์ Multimedia
Projector รวมทั้งอุปกรณ์จำพวก MEMS-Based Devices, HTPs, Optical
โดยมีโรงงานที่ทวินส์เบิกร์ รัฐโอไฮโฮ ประเทศสหรัฐอเมริกา เป็นฐานการผลิต
และได้มีการย้ายสายการผลิตของผลิตภัณฑ์ Microdisplay มาผลิตภายใต้ห้องผลิต Class 100
ที่โรงงานอยุธยา ในครึ่งปีหลังปี 2549

RADIO FREQUENCY IDENTIFICATION DEVICE (RFID)
เป็นผลิตภัณฑ์ที่ใช้ระบบระบุเอกลักษณ์ของวัตถุด้วยคลื่นความถี่วิทยุ โดยมีองค์ประกอบหลักๆ อยู่ 2
ส่วน คือ Transponder/Tag ที่ใช้ติดกับวัตถุต่างๆที่ต้องการ โดย Tag
จะบันทึกข้อมูลเกี่ยวกับวัตถุชิ้นนั้นๆเอาไว้ และส่วนที่สองคือเครื่องสำหรับอ่าน/เขียนข้อมูลภายใน
Tag หรือเรียกว่า Interrogator/Reader ด้วยคลื่นความถี่วิทยุ โครงสร้างภายในของ Tag
จะประกอบด้วย ขดลวดขนาดเล็กซึ่งทำหน้าที่เป็นสายอากาศ (Antenna)
สำหรับรับส่งสัญญาณคลื่นความถี่วิทยุ และสร้างพลังงานป้อนให้ส่วนของไมโครชิพ (Microchip)
ทำหน้าที่เก็บข้อมูลของวัตถุ เช่นรหัสสินค้า ส่วนหน้าที่ของเครื่องอ่าน คือ
การเชื่อมต่อเพื่อเขียนหรืออ่านข้อมูลลงใน Tag ด้วยสัญญาณความถี่วิทยุ

การนำเทคโนโลยี RFID ใช้ในงานปัจจุบัน ได้แก่

+---------------------------------------+------------------------------+
| -   ใช้เป็นบัตรจอดรถ                     | -                            |
|                                       |    อุปกรณ์กันขโมยสำหรับกุญแจรถยนต์ |
+---------------------------------------+------------------------------+
| -   ติดไมโครชิพให้สุนัข/ปศุสัตว์              | -   M-commerce               |
|     เพื่อแก้ไขโรคระบาดของสัตว์             |     ใช้ผ่านมือถือแทนการรูดบัตร     |
+---------------------------------------+------------------------------+
| -   ใช้ติดเสื้อผ้า                         | -                            |
|     เพื่อป้องกันการลักขโมยสินค้าในร้าน        |    ใช้เพื่อศึกษาพฤติกรรมของผู้บริโภค |
+---------------------------------------+------------------------------+
| -   บัตรชมภาพยนตร์                      | -   Logistics                |
|                                       |                              |
| -   Anti-Counterfeit                  | -   Tire Tag                 |
|     (การป้องกันของปลอม)                 |     ป้ายฉลากติดยางรถยนต์        |
+---------------------------------------+------------------------------+

กลุ่มธุรกิจของบริษัทย่อย

โอแมค เซลส์ จำกัด

ตั้งขึ้นเพื่อรับผิดชอบงานทางด้านการจัดซื้อ โดยบริษัทตั้งอยู่ที่ประเทศฮ่องกง

ฮานา เทคโนโลยี่ กรุ๊ป

เป็นบริษัทที่จัดตั้งขึ้นที่ประเทศ เคย์แมน เพื่อประกอบธุรกิจการลงทุน

ฮานา เซมิคอนดักเตอร์ อินเวสท์เมนท์

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน
ปัจจุบันได้ปิดบริษัทแล้ว

ฮานา เซมิคอนดักเตอร์ อินเตอร์เนชั่นแนล

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

ฮานา เซมิคอนดักเตอร์ โฮลดิ้ง

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

ฮานา เทคโนโลยี่ อินเวสท์เมนท์

เป็นบริษัทที่จัดตั้งขึ้นที่ประเทศ เคย์แมน เพื่อประกอบธุรกิจการลงทุน

ฮานา ไมโครอิเล็คโทรนิคส เอ็นเตอร์ไพรส์

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

ฮานา ไมโครอิเล็คโทรนิคส อินเวสท์เมนท์

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุนและค้าขาย

ฮานา มาเก๊า คอมเมอร์เชียล ออฟชอร์

เป็นบริษัทที่จัดตั้งขึ้นที่มาเก๊า เพื่อประกอบธุรกิจการให้บริการ

ฮานา เทรดิ้ง

เป็นบริษัทที่จัดตั้งขึ้นเพื่อประกอบธุรกิจนำเข้าและจำหน่ายนาฬิกาสำเร็จรูป ปัจจุบันได้ปิดบริษัทแล้ว

ฮานา ไมโครอิเล็คโทรนิคส อินเตอร์เนชั่นแนล

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการจัดจำหน่าย

ฮานา เซมิคอนดักเตอร์ เอ็นเตอร์ไพรส์

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการจัดจำหน่าย
ปัจจุบันได้ปิดบริษัทแล้ว

ฮานา ไมโครอิเล็คโทรนิคส อิงค์

เป็นบริษัทที่จัดตั้งขึ้นที่สหรัฐอเมริกา เพื่อประกอบธุรกิจการจัดจำหน่าย และให้บริการ

ผลิตภัณฑ์ของฮานา จําแนกตามประเภทสินค้าขั้นปลายได้ดังนี้

HANA Microelectronics End Application

[]

Custom Product Group End Application

[]

HANA Semiconductor End Application

[]

หมายเหตุ: แหล่งข้อมูลฝ่ายขายและการตลาด บริษัท ฮานา ไมโครอิเล็คโทรนิคส จำกัด (มหาชน)

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน

สิทธิพิเศษจากการส่งเสริมการลงทุน

บริษัทฯ และบริษัทย่อยได้รับสิทธิพิเศษทางภาษีตามพระราชบัญญัติส่งเสริมการลงทุน พ.ศ. 2520
โดยการอนุมัติของคณะกรรมการส่งเสริมการลงทุน ภายใต้เงื่อนไขบางประการ
สิทธิประโยชน์ที่สำคัญ มีดังนี้ :-

[TABLE]

[TABLE]

(2) สิทธิอื่น

- ไม่มี –

(3) ข้อจำกัดในการประกอบธุรกิจ

- ไม่มี –

การตลาดและภาวะการแข่งขัน

กลยุทธ์ในการแข่งขันที่สำคัญ

ความได้เปรียบเชิงกลยุทธ์ในการแข่งขันที่สำคัญของกลุ่มฮานา คือ
การให้บริการรับจ้างผลิตและประกอบ
ผลิตภัณฑ์ชิ้นส่วนอิเล็กทรอนิกส์ที่มีความหลากหลายให้แก่ลูกค้าทั่วโลก เช่น IC Packaging, IC
Testing, Chip-on-Board, Surface-Mount Assembly, Hybrid-Assembly,
Micro-Coil เป็นต้น ซึ่งฮานาสามารถให้บริการแบบครบวงจรให้กับลูกค้าส่วนใหญ่ของเรา
การให้บริการที่ครอบคลุมนี้ เป็นกลยุทธ์หลักที่ทำให้ฮานาได้เปรียบในการแข่งขัน นอกจากนี้
การให้ความสำคัญกับตลาดตรงจุดทำให้บริษัทฮานาแตกต่างจากบริษัทอื่น

สำหรับ IC Packaging ทางฮานามุ่งเน้นการผลิต ผลิตภัณฑ์ประเภท Low-Pin Count
Packages ซึ่งเห็นได้จากปริมาณความต้องการที่สูงในกลุ่มผลิตภัณฑ์อิเล็กทรอนิกส์นี้ตั้งแต่ปี 2543
เป็นต้นมา กำลังการผลิตเพิ่มขึ้นอย่างต่อเนื่องในปี 2551 บริษัทฯ ยังคงมุ่งเน้นการผลิต packages
สำหรับอุปกรณ์โทรคมนาคม อย่างเช่นโทรศัพท์เคลื่อนที่ และเครื่องเล่น MP3 และล่าสุดอุปกรณ์
Opto-Electronic ซึ่งอุปกรณ์ในกลุ่มนี้กำลังเป็นที่นิยมและมีความต้องการสูง
ผลิตภัณฑ์ที่มีขนาดเล็กของบริษัทมีความเหมาะสมเป็นอย่างดีกับผลิตภัณฑ์สินค้าที่เล็กกระทัดรัด

สำหรับการประกอบผลิตภัณฑ์ ไมโครอิเล็กทรอนิกส์ ฮานามุ่งเน้นการผลิตผลิตภัณฑ์ RFID, Sensors
และผลิตภัณฑ์สำหรับอุตสาหกรรมชิ้นส่วนรถยนต์ ซึ่งมีอัตราการเติบโตที่มั่นคง
ถึงแม้ตลาดอุปกรณ์ยานยนต์จะซบเซาลงในปี 2552 แต่บริษัทก็ได้ผลิตภัณฑ์ RF
คุณภาพสูงมาแทนที่ซึ่งเข้ากับความนิยมที่เน้นความเร็วสูงของอุตสาหกรรมโทรคมนาคม
ฮานายังคงได้ส่วนแบ่งการตลาดเพิ่มขึ้นจากสินค้าอย่าง Touch Pad ที่ใช้กับเครื่องคอมพิวเตอร์
และ อุปกรณ์ Optical Sensor
อุปกรณ์แถบสัมผัสที่ใช้ในโทรศัพท์มือถือก็ได้รับส่วนแบ่งเพิ่มขึ้นด้วยซึ่งก่อให้เกิดธุรกิจใหม่ต่อบริษัท

ฮานามุ่งเน้นผลิตผลิตภัณฑ์ประเภท High-End ซึ่งมีวงจรผลิตภัณฑ์และมีอายุการใช้งานที่ยืนยาว
ซึ่งช่วยให้ฮานาสามารถกำหนดแผนการธุรกิจที่ชัดเจนในระยะยาวได้ ในปี 2551 และ 2552
ฮานามีธุรกิจใหม่ที่เป็นอุปกรณ์ Sensors ใช้สำหรับรถยนต์ และอุปกรณ์ GPS System
ที่เป็นผลิตภัณฑ์ที่คาดว่ามีความต้องการสูง
ฮานายังประสบความสำเร็จในโครงการเครื่องรับ-ส่งความถี่สูงอีกด้วย

หน่วยงานการผลิตทั้งหมดของฮานา (ที่จังหวัดพระนครศรีอยุธยา, ลำพูน และ เมืองเจียซิง
ประเทศจีน) มีการขยายโรงงานเสร็จสมบูรณ์แล้ว
ซึ่งจะช่วยให้ฮานามีศักยภาพมากขึ้นพร้อมขยายธุรกิจในอนาคตต่อไป

ลักษณะของลูกค้าและความสัมพันธ์

นโยบายของฮานาเน้นในเรื่องคุณภาพของผลิตภัณฑ์และการบริการที่ดีแก่ลูกค้าในขณะเดียวกันทางบริษัทก็ให้ความสำคัญกับการรักษาสัมพันธภาพที่ดีและการสร้างความไว้วางใจให้กับลูกค้า
ฮานามีการร่วมมือทางการค้ากับลูกค้าอย่างใกล้ชิดในการวางแผนการผลิต
ช่วยเหลือในการแก้ไขปัญหาและสร้างสัมพันธภาพในระยะยาว
สำหรับผลิตภัณฑ์ที่มีเทคโนโลยีและต้องการดูแลควบคุมเป็นพิเศษ
ทางลูกค้าได้ให้การดูแลสนับสนุนอย่างเต็มที่เพื่อให้ได้ตามเป้าหมายที่ได้วางไว้

มากกว่าร้อยละ 50 ของผลิตภัณฑ์ของฮานา ขายให้ลูกค้าในประเทศ สหรัฐอเมริกา
ลูกค้าส่วนใหญ่เป็นบริษัทข้ามชาติที่มีชื่อเสียง เช่น Fairchild Semiconductor, Avago
Technologies, Texas Instrument, HP, International Rectifier, Assa Abloy
เป็นต้น

 

การจำหน่ายและช่องทางการจัดจำหน่าย 

โดยปกติ กลุ่มฮานาจำหน่ายสินค้าให้แก่ลูกค้าโดยตรง ประมาณร้อยละ 30
ของยอดขายส่งออกไปยังประเทศสหรัฐอเมริกา ร้อยละ 10 ของยอดขายส่งออกไปยังยุโรป
และร้อยละ 60 ของยอดขายส่งออกไปยังประเทศในแถบเอเซีย
ซึ่งส่วนใหญ่ยอดขายในเอเชียจะเป็นสาขาของบริษัทในประเทศสหรัฐอเมริกา
ทั้งนี้ฮานามีการตั้งตัวแทนจำหน่ายในประเทศสหรัฐอเมริกา ยุโรป ไต้หวัน และ เกาหลี
เพื่อขยายธุรกิจให้มากขึ้น

สภาพการแข่งขันภายในอุตสาหกรรมของกลุ่มฮานา

ในประเทศไทย มีเพียงไม่กี่บริษัทที่ทำธุรกิจเช่นเดียวกับฮานา เช่น Benchmark, Celestica,
SVI, Calcomp ส่วนคู่แข่งในตลาดโลกของฮานา ได้แก่ Flextronics, Solectron,
Plexus, Pemstar, MPI, Unisem, Amkor, ASE, ASAT ในการที่จะแข่งขันกับคู่แข่งรายอื่นๆ
ฮานาหลีกเลี่ยงที่จะแข่งขันโดยตรงกับคู่แข่งเหล่านี้
โดยมุ่งเน้นการรับจ้างผลิตและประกอบชิ้นส่วนผลิตภัณฑ์ประเภทไมโครอิเล็กทรอนิกส์
ขณะที่บริษัทคู่แข่งรายอื่นเน้นการผลิตอุปกรณ์อิเล็กทรอนิกส์สำเร็จรูป (Box build assembly)
ในแวดวงอุตสาหกรรมการผลิต ในตอนนี้ฮานาเป็น 1 ใน 50
บริษัทรับจ้างผลิตชิ้นส่วนอุปกรณ์อิเล็กทรอนิกส์ชั้นนำของโลก
นอกจากนี้ฮานายังเป็นผู้รับจ้างผลิตชิ้นส่วน ชิ้นส่วนเครื่องคอมพิวเตอร์ (Optical Navigation
Sensor) บัตรมาตรฐานต่าง ๆ (RFIS ISO Card) แผงไฟให้ความสว่างที่ใช้กับรถยนต์
(Automotive Lighting Panel) และอุปกรณ์ส่งความสั่นสะเทือนใช้สำหรับการค้นหาตำแหน่ง
หรือ ระบบGPS (Oscillator for GPS) ให้กับลูกค้า
โดยที่ผลิตภัณฑ์เหล่านี้มีส่วนแบ่งการตลาดมากกว่าร้อยละ 50 และฮานาเป็นผู้รับจ้างผลิตหลัก

ในการที่จะแข่งขันกับคู่แข่งรายอื่นในตลาดโลก ฮานาประเมินสถานะกิจการของตนเองดังนี้

1. ฮานา ในประเทศไทย ซึ่งเมื่อเทียบกับประเทศที่มีต้นทุนแรงงานต่ำ เช่น จีน อินเดีย เวียดนาม
เรามีเทคโนโลยีที่มีประสิทธิภาพ รวมทั้งระบบสาธารณูปโภคที่ดีกว่า

2. ฮานา ในประเทศจีน มีจุดแข็งที่ต้นทุนแรงงานต่ำ
เช่นเดียวกับประเทศในกลุ่มที่มีต้นทุนแรงงานต่ำอื่นๆ และยิ่งกว่านั้น
การบริหารจัดการและความช่วยเหลือทางด้านเทคนิคในการผลิตจากบริษัทแม่ ทำให้บริษัทฯ
แตกต่างจากคู่แข่งในท้องถิ่นรายอื่นๆ

3.
ฮานามีผลิตภัณฑ์ที่หลากหลายและมีฐานการผลิตหลายแห่งซึ่งแตกต่างจากคู่แข่งรายอื่นๆที่ถึงแม้จะมีฐานการผลิตหลายแห่งแต่มีผลิตภัณฑ์ที่หลากหลายน้อยกว่า

4. ในขณะที่เกิดภาวะเศรษฐกิจตกต่ำทั่วโลก
ฮานามีเงินสดสำรองที่แข็งแกร่งซึ่งอยู่ในฐานะที่มั่นคงเมื่อเทียบกับคู่แข่งรายอื่นๆ
ในการดําเนินธุรกิจการผลิตแบบครบวงจร

สถานภาพในการแข่งขันของกลุ่มบริษัทฮานา

ด้วยการวางกลยุทธ์ทางการตลาดที่ถูกต้องโดยการเสนอผลิตภัณฑ์ที่มีคุณภาพและหลากหลายในราคาที่ดึงดูดทำให้ฮานาสามารถมีกลุ่มลูกค้าเฉพาะ
ส่งผลให้ฮานาประสพความสำเร็จ มีส่วนแบ่งการตลาดเป็นของตัวเองในการแข่งขันกับผู้ผลิตรายอื่นๆ
ในตลาดอุตสาหกรรมอิเล็กทรอนิกส์

โรงงานของฮานาทั้งที่สาขาจังหวัดลำพูนและจังหวัดพระนครศรีอยุธยาได้มีการขยายโรงงานเสร็จสมบูรณ์แล้วเพื่อรองรับธุรกิจใหม่

แต่ละปีฮานายังคงเพิ่มศักยภาพในด้านเทคโนโลยีในแต่ละหน่วยการผลิตอย่างต่อเนื่อง
ซึ่งจะช่วยทำให้ดึงดูดลูกค้า จากการที่ศักยภาพและความสามารถในการผลิตที่สูงขึ้นและกว้างขวางขึ้น
และมีต้นทุนในการผลิตที่ต่ำลง

แหล่งการผลิตหลักๆ ของฮานาอยู่ในประเทศจีน และ ประเทศไทย
ซึ่งการมีโรงงานอยู่สองประเทศนั้นจะทำให้มีความยืดหยุ่นระดับหนึ่ง
ถ้าที่ใดมีเหตุการณ์ที่ไม่คาดคิดเกิดขึ้น โรงงานในอีกที่หนึ่งก็จะสามารถรองรับงานผลิตได้ทันที

แนวโน้มภาวะอุตสาหกรรมและสภาพการแข่งขันใน อนาคต

จากข้อมูลของ SIA (Semiconductor Industry Association)
ยอดขายเซมิคอนดักเตอร์ทั่วโลกในปี 2551 ได้รับผลกระทบจากวิกฤติเศรษฐกิจโลก
เป็นผลทำให้ยอดขายลดลงนับตั้งแต่ปี 2544 ยอดขายเซมิคอนดักเตอร์ทั่วโลกในปี 2551 เท่ากับ
248.6 ล้านดอลลาร์สหรัฐ เมื่อเทียบกับ 255.6 ล้านดอลลาร์สหรัฐในปี 2550 ลดลงร้อยละ 2.8
โดยเฉพาะช่วงไตรมาส 4 ของ ปี 2551
มียอดสั่งซื้อที่อ่อนตัวในหลายส่วนของผลิตภัณฑ์เซมิคอนดักเตอร์ รวมถึงอุปกรณ์ยานยนต์
คอมพิวเตอร์ส่วนบุคคล โทรศัพท์มือถือ และอุปกรณ์เทคโนโลยีที่ใช้ในสำนักงาน มากกว่าร้อยละ 50
จากการสั่งซื้อของลูกค้าทั่วโลกนั้นขึ้นอยู่กับเงื่อนไขของระบบเศรษฐกิจในระดับมหภาค เช่น
รายได้ต่อประชาชาติ (GDP) ความเชื่อมั่นของผู้บริโภค และการจับจ่ายใช้สอยรายได้ของผู้บริโภค
ยอดขายเซมิคอนดักเตอร์ใน 9 เดือนแรกของปี 2551 อยู่ในเกณฑ์ดี

มีการเติบโตในส่วนของโทรศัพท์มือถือ และคอมพิวเตอร์ส่วนบุคคล
แต่เมื่อเกิดภาวะวิกฤติทางเศรษฐกิจทั่วโลกทำให้ยอดขายลดฮวบอย่างกระทันหัน
ทำให้การเติบโตของธุรกิจและอุตสาหกรรมนี้กำลังเผชิญกับความไม่แน่นอนในขณะนี้
ซึ่งการฟื้นตัวของอุตสาหกรรมนี้จะขึ้นอยู่กับนโยบายและการดำเนินการของรัฐบาลกลางสหรัฐฯ
ที่จะมาช่วยกระตุ้นเศรษฐกิจ แก้ไขสภาพคล่องทางการเงิน
และฟื้นฟูความเชื่อมั่นของผู้บริโภคให้กลับคืนมา

* แหล่งข้อมูล: Press Release- Semiconductor Association

การผลิต หรือ การจัดหาผลิตภัณฑ์เพื่อจำหน่าย

ในปัจจุบัน ฮานาและบริษัทย่อยมีโรงงานซึ่งใช้เป็นฐานการผลิต 5 แห่ง ดังนี้

1.  โรงงานที่กรุงเทพฯ - บริษัท ฮานา เซมิคอนดักเตอร์ (กรุงเทพ) จำกัด -
    ตั้งอยู่ที่ถนนวิภาวดี-รังสิต มีพื้นที่ประมาณ 10,160 ตารางเมตร โดยโรงงานที่กรุงเทพฯ
    ทำการผลิต CAPTIVE LINES ประกอบด้วยผลิตภัณฑ์ Fiber Optic, LED, AUTOLED
    (Piranha) และ อุปกรณ์ IC เป็นต้น

2.  โรงงานที่จังหวัดพระนครศรีอยุธยา - บริษัท ฮานา เซมิคอนดักเตอร์ (อยุธยา) จำกัด -
    ตั้งอยู่ที่การนิคมอุตสาหกรรมไฮเทค เขตส่งเสริมเขต 3 จังหวัดพระนครศรีอยุธยา
    มีพื้นที่ประมาณ 30,000 ตารางเมตร
    โดยโรงงานแห่งนี้ทำการประกอบและทดสอบการทำงานของวงจรไฟฟ้า
    ใช้ในกิจการโทรคมนาคม คอมพิวเตอร์ และเครื่องใช้สำนักงาน

3.  โรงงานจังหวัดลำพูน - บริษัท ฮานา ไมโครอิเล็คโทรนิคส จำกัด (มหาชน) -
    ซึ่งมีพื้นที่ใช้สอยประมาณ 27,200 ตารางเมตร
    ตั้งอยู่ในเขตอุตสาหกรรมส่งออกที่จังหวัดลำพูนโรงงานนี้ทำการผลิตชิ้นส่วนใช้ในกล้องถ่ายรูป,
    RFID (Radio-Frequency Devices), สมาร์ทการ์ด, COB (Chip-on-Board), SMD
    (Surface Mount Device), Fiber Optics, Led Assemble, Automotive
    Sensors, Flexible Circuit Board, Electronics Part for Interface
    Device, PCB Assemble รวมทั้งอุปกรณ์ โทรคมนาคมที่ใช้ความถี่สูง
    ชิ้นส่วนคอมพิวเตอร์และผลิตภัณฑ์ทางการแพทย์

4.  โรงงานที่เมืองทวินส์เบิกร์ส มลรัฐโอไฮโฮประเทศ สหรัฐอเมริกา - บริษัท ฮานา
    ไมโครดิสเพลย์ เทคโนโลยี่ อิงค์ มีพื้นที่ประมาณ 28,000 ตารางฟุต
    โดยโรงงานแห่งนี้ทำการผลิต LCoS (Liquid Crystal on Silicon)
    ซึ่งใช้เป็นชิ้นส่วนประกอบจอภาพโทรทัศน์ขนาดใหญ่ จอภาพคอมพิวเตอร์ และ อุปกรณ์
    Multimedia Projector, MEMs, OPA Devices และ Optical Switches
    และได้เริ่มดำเนินการผลิต RFID (Radio Frequency Identification) ในช่วงปลายปี
    2547

5.  โรงงานที่เมืองเจียซิง ประเทศจีน - บริษัท ฮานา ไมโครอิเล็คโทรนิคส จำกัด (เจียซิง) -
    ขนาดพื้นที่ 30,000 ตารางเมตร ซึ่ง ก่อสร้างเสร็จสมบูรณ์ในปี 2548
    และได้เริ่มดำเนินสายการผลิตในเดือนมิถุนายน
    โดยโรงงานแห่งนี้ดำเนินการผลิตผลิตภัณฑ์หลักของแต่ละหน่วยงานของกลุ่มบริษัทฯ ได้แก่
    การประกอบและทดสอบ IC, ผลิตภัณฑ์ PCBA ซึ่งย้ายมาจากฐานการผลิตที่โรงงาน เซี่ยงไฮ้
    ปัจจุบัน โรงงานแห่งนี้ทำการผลิต PCBA, IC และ Copper Mouse

กำลังการผลิต

กำลังการผลิตรวมปี 2551 มีดังนี้

+-----------------------------------------+----------------------------+
| หน่วยการผลิต                              | กำลังการผลิต                 |
|                                         |                            |
|                                         | (หน่วย: เฉลี่ยพันชิ้นต่อวัน)       |
+-----------------------------------------+----------------------------+
|   A) IC                                 | 7,800                      |
|                                         |                            |
|   - โรงงานอยุธยา                         | 3,800                      |
|                                         |                            |
|   - โรงงานเจียซิง                         |                            |
+-----------------------------------------+----------------------------+
|   B) CAPTIVE LINES – โรงงานกรุงเทพ       | 1,365                      |
+-----------------------------------------+----------------------------+
|   C) PCBA                               | 144                        |
|                                         |                            |
|   - โรงงานลําพูน                          | 145                        |
|                                         |                            |
|   - โรงงานเจียซิง                         |                            |
+-----------------------------------------+----------------------------+
|   D) MICRODISPLAY - โรงงานสหรัฐอเมริกา    | 31                         |
+-----------------------------------------+----------------------------+

โดยจำนวนกะที่สามารถผลิตได้มีดังนี้

โรงงานกรุงเทพฯ เท่ากับ 3 กะ กะละ 7.5 ชั่วโมง สัปดาห์ละ 6 วัน

โรงงานลำพูน เท่ากับ 2 กะ กะละ 10 ชั่วโมง สัปดาห์ละ 6 วัน

โรงงานอยุธยา เท่ากับ 2 กะ กะละ 12 ชั่วโมง สัปดาห์ละ 7 วัน

โรงงานเจียซิง* เท่ากับ 2 กะ กะละ 11 ชั่วโมง สัปดาห์ละ 7 วัน

โรงงานสหรัฐอเมริกา เท่ากับ 3 กะ กะละ 8 ชั่วโมง สัปดาห์ละ 5 วัน

*สำหรับงานผลิต IC เท่ากับ 2 กะ กะละ 10 ชั่วโมงต่อวัน สัปดาห์ละ 7 วัน

จำนวนกะที่ผลิตจริง มีดังนี้

โรงงานกรุงเทพฯ เท่ากับ 3 กะ กะละ 7.5 ชั่วโมง สัปดาห์ละ 6 วัน

โรงงานลำพูน เท่ากับ 2 กะ กะละ 10 ชั่วโมง สัปดาห์ละ 6 วัน

โรงงานอยุธยา เท่ากับ 2 กะ กะละ 11 ชั่วโมง สัปดาห์ละ 7 วัน

โรงงานเจียซิง* เท่ากับ 2 กะ กะละ 11 ชั่วโมง สัปดาห์ละ 6 วัน

โรงงานสหรัฐอเมริกา* * เท่ากับ 3 กะ กะละ 8 ชั่วโมง สัปดาห์ละ 5 วัน

*จำนวนกะที่ผลิตจริงสำหรับการผลิตผลิตภัณฑ์ประเภท PCBA

*สำหรับงานผลิต IC เท่ากับ 2 กะ กะละ 10 ชั่วโมงต่อวัน สัปดาห์ละ 5 วัน

** สำหรับงานผลิตผลิตภัณฑ์ประเภทไมโครดิสเพลย์ เท่ากับ 1กะ กะละ 8 ชั่วโมงต่อวัน สัปดาห์ละ
5 วัน

** สำหรับงานผลิต RFID เท่ากับ 1กะ กะละ 8 ชั่วโมงต่อวัน สัปดาห์ละ 5 วัน

วัตถุดิบและผู้จำหน่ายวัตถุดิบ

วัตถุดิบหลักของผลิตภัณฑ์แต่ละประเภท มีดังนี้ คือ

+-------------+---------------------+---------------------------------+
| ผลิตภัณฑ์      | วัตถุดิบหลัก            | แหล่งที่มา                         |
+-------------+---------------------+---------------------------------+
| A) IC       | Wafer, Die, Gold    | ลูกค้าเป็นผู้จัดส่งให้บางส่วน            |
|             | Wire, Mold          | และฮานาซื้อเองบางส่วน              |
|             | Compound, Epoxy     |                                 |
|             |                     | จากแหล่งวัตถุดิบที่หลากหลายในตลาดโลก  |
+-------------+---------------------+---------------------------------+
| ผลิตภัณฑ์      | วัตถุดิบหลัก            | แหล่งที่มา                         |
+-------------+---------------------+---------------------------------+
| B) CAPTIVE  | Leadframe, Dice,    | ลูกค้าเป็นผู้จัดส่งให้เฉพาะ Dice        |
| LINES       | Reflector, Epoxy,   | ที่เหลือฮานาซื้อเอง จาก              |
|             | Gold wire           | แหล่งวัตถุดิบที่หลากหลายในตลาดโลก     |
+-------------+---------------------+---------------------------------+
| C) PCBA     | PCB IC /DIE/CMOS,   | ส่วนหนึ่งลูกค้าเป็นผู้จัดส่งให้            |
|             | Chip-cap Connector, | ส่วนใหญ่ฮานาซื้อเองจาก              |
|             | Resistor            | แหล่งวัตถุดิบที่หลากหลายในตลาดโลก     |
+-------------+---------------------+---------------------------------+
| D)          | IC Wafers,          | IC Wafers                       |
| M           | Flex-Circuit, RFID  | ลูกค้าเป็นผู้จัดส่งให้มาจากสหรัฐอเมริกา   |
| ICRODISPLAY | Antenna Web         | เกาหลี ไต้หวัน และ ญี่ปุ่น             |
|             |                     | ที่เหลือฮานาซื้อจากสหรัฐอเมริกา ยุโรป   |
|             |                     | ญี่ปุ่น                             |
+-------------+---------------------+---------------------------------+

ฮานามีทั้งการสั่งซื้อวัตถุดิบเอง หรือลูกค้าเป็นผู้จัดส่งให้ฮานา (Consignment)
โดยวัตถุดิบที่ลูกค้าเป็นผู้จัดส่งให้ฮานาจะไม่บันทึกต้นทุนการผลิต
ฮานานำเข้าวัตถุดิบหลักที่ใช้ในการผลิตร้อยละ 100
โดยนำเข้าโดยตรงและผ่านตัวแทนจำหน่ายจากต่างประเทศ (ซึ่งการซื้อวัตถุดิบในประเทศ
เป็นการซื้อผ่านตัวแทนจำหน่าย ซึ่งต้องนำเข้าวัตถุดิบมาจากต่างประเทศ)
ส่วนการซื้อวัตถุดิบจำพวกวัตถุดิบที่ใช้ประกอบในการผลิตส่วนใหญ่จะซื้อภายในประเทศ
ทั้งนี้ฮานาสั่งซื้อวัตถุดิบรวมทั้งใช้บริการต่างๆ
จากผู้จำหน่ายทั้งในประเทศและต่างประเทศโดยประมาณ 500 ราย
ซึ่งไม่มีผู้จำหน่ายรายใดที่ฮานาทำการจัดซื้อวัตถุดิบเป็นมูลค่าเกินกว่าร้อยละ 30
ของยอดการสั่งซื้อวัตถุดิบรวม
บริษัทฯจะวางแผนในการสั่งซื้อวัตถุดิบล่วงหน้าตามการวางแผนการผลิตเพื่อให้สอดคล้องกับคำสั่งซื้อของลูกค้า

ทั้งนี้วัตถุดิบบางชนิดที่ราคาอิงกับตลาดโลก เช่นวัตถุดิบที่มีปิโตรเคมีหรือทองคำเป็นส่วนประกอบ
หรือวัตถุดิบจำพวก Metal Part เช่น เหล็ก ทองแดง ราคาอาจค่อนข้างผันผวน
ซึ่งผู้จำหน่ายจะทำการแจ้งล่วงหน้าในกรณีที่มีการเปลี่ยนแปลงราคา
อย่างไรก็ตามฮานาไม่มีนโยบายในการผลักภาระให้กับลูกค้า
เพราะกลยุทธ์ทางการตลาดอย่างหนึ่งของฮานา
คือการรักษาสัมพันธภาพระยะยาวกับลูกค้าเพื่อคงไว้ซึ่งส่วนแบ่งทางการตลาด

นอกจากนี้ ฮานาจะมีขั้นตอนในการทดสอบคุณภาพทางวิศวกรรมของวัตถุดิบ ก่อนนำวัตถุดิบไปประกอบ
เป็นชิ้นส่วนอิเล็กทรอนิกส์ เพื่อให้มั่นใจว่าสินค้าที่ผลิตจะได้มาตรฐาน และข้อกำหนดระหว่างประเทศ

ผลของการเปลี่ยนแปลงทางเทคโนโลยีต่อการใช้วัตถุดิบ

การเปลี่ยนแปลงทางเทคโนโลยีที่ผ่านมา
ส่วนใหญ่เป็นการเปลี่ยนแปลงลักษณะการประกอบหรือแม่พิมพ์
ซึ่งสายการผลิตของฮานาสามารถรองรับการผลิตได้หลายรูปแบบ (Flexible)
ทำให้ผลกระทบดังกล่าวมีเพียงเล็กน้อย อย่างไรก็ตามวัตถุดิบยังคงใช้ในลักษณะเดิม
ดังนั้นวัตถุดิบจึงไม่ได้รับผลกระทบต่อการเปลี่ยนแปลงดังกล่าว โดยถ้าเป็นการสั่งทำ
ผลิตภัณฑ์ที่ต้องใช้อุปกรณ์พิเศษซึ่งฮานาไม่สามารถนำไปใช้กับลูกค้ารายอื่นได้
ฮานาจะคิดราคาสำหรับการเพิ่มอุปกรณ์พิเศษนี้ต่อลูกค้า
และนอกจากนี้ในกรณีที่ต้องมีการใช้เครื่องจักรที่มีลักษณะเฉพาะในการผลิตสินค้า
ลูกค้าจะเป็นผู้จัดส่งเครื่องจักรดังกล่าวให้ฮานา

สภาพปัญหาเกี่ยวกับวัตถุดิบ

โดยปกติ ฮานาจะทำการทดสอบคุณภาพของวัตถุดิบโดยวิศวกรของบริษัท ก่อนเริ่มทำการประกอบ
และการจัดซื้อวัตถุดิบหลักของแต่ละผลิตภัณฑ์จะสั่งซื้อตามข้อกำหนดเฉพาะ (Specification)
ของลูกค้า กับผู้จำหน่ายตามรายชื่อผู้จำหน่าย ซึ่งฮานาได้จัดทำขึ้นและได้รับการอนุมัติจากลูกค้าแล้ว
ทั้งนี้ฮานาแก้ไขปัญหาการขาดแคลนวัตถุดิบโดยมีการหาแหล่งผู้จำหน่ายสำรองหลายๆ แห่ง
และสร้างสัมพันธภาพระยะยาวกับผู้จำหน่าย รวมทั้งมีการเจรจากับลูกค้าในการหาวัตถุดิบทดแทน
กรณีวัตถุดิบตาม Specification ของลูกค้าขาดแคลน เช่น
อาจทำการเจรจากับลูกค้าในการจัดหาวัตถุดิบจากผู้จำหน่ายรายอื่น หรือยี่ห้ออื่น
ซึ่งมีคุณสมบัติใกล้เคียงกัน แต่ทั้งนี้ต้องคำนึงการยอมรับของลูกค้าเป็นสำคัญ

ผลกระทบต่อสิ่งแวดล้อม

เนื่องจากขบวนการผลิต IC
มีขั้นตอนการผลิตที่สามารถทำให้เกิดของเสียที่เป็นอันตรายต่อสิ่งแวดล้อม บริษัท ฮานา
เซมิคอนดักเตอร์ (อยุธยา) จำกัด เป็นบริษัทที่ได้ทำการเปลี่ยนสารเคมีจาก CFC เป็น NON-CFC
ตลอดขบวนการผลิต และในปี 2547 ขบวนการชุบขา IC
ซึ่งในอดีตเป็นการชุบด้วยสารผสมตะกั่วก็จะเปลี่ยนมาเป็นชุบด้วยดีบุก 100%
การชุบขาด้วยดีบุกจะเป็นการลดสารที่เป็นอันตรายต่อสิ่งแวดล้อมลงได้ส่วนหนึ่ง
แต่ก็ยังมีสารละลายทางเคมีที่เป็นอันตรายต่อสภาวะแวดล้อม ฮานา
มีระบบกำจัดสารเคมีและน้ำเสียที่ทันสมัย ภายใต้การควบคุมดูแลโดยวิศวกรเคมีของบริษัท นอกจากนี้
ฮานา ได้รับการรับรองคุณภาพระบบ ISO 14001 มาตั้งแต่ปี 2542
ซึ่งแสดงให้เห็นว่าการควบคุมของเสียจากการผลิต IC
และผลิตภัณฑ์เป็นไปตามมาตรฐานสากลที่กำหนด

สำหรับโรงงานที่ลำพูนนั้น ได้รับมาตรฐานทางคุณภาพเกี่ยวกับสิ่งแวดล้อม ISO 14001 และ
OHSAS/TIS18001 อีกทั้งยังได้ปฏิบัติตามกฎของนิคมอุตสาหกรรมที่โรงงานตั้งอยู่
คือทำการบำบัดน้ำเสียขั้นหนึ่งก่อนลงท่อระบายของนิคมอุตสาหกรรม
ซึ่งจะถูกนำไปบำบัดน้ำเสียรวมของการนิคมอุตสาหกรรม

สำหรับโรงงานที่กรุงเทพ ได้รับการรับรองมาตรฐานระบบการบริหารงานคุณภาพ ISO 9001
(Version 2002)
และได้รับการรับรองมาตรฐานระบบการบริหารงานคุณภาพสำหรับผลิตภัณฑ์ยานยนต์ ISO/TS 16949
(Version 2002)

ทั้งนี้ในช่วง 3 ปีที่ผ่านมา ฮานาไม่เคยประสพปัญหาเกี่ยวกับสิ่งแวดล้อมใดๆ

การควบคุมผลกระทบต่อสิ่งแวดล้อม

ในการตั้งโรงงานอุตสาหกรรม ฮานาต้องยื่นขอใบอนุญาตตั้งโรงงานซึ่งจะต้องแสดงกรรมวิธีการผลิต
เพื่อประกอบการพิจารณา ถ้าหากกรรมวิธีการผลิตมีสิ่งที่มีผลกระทบต่อสิ่งแวดล้อม เช่น น้ำเสีย
อากาศเสีย จะต้องผ่านการพิจารณาและได้รับอนุญาตจากกองสิ่งแวดล้อมโรงงาน
นอกจากนั้นหลังจากก่อสร้างโรงงานเสร็จ ก่อนการประกอบกิจการ
จะต้องให้ทางกรมโรงงานอุตสาหกรรมมาตรวจสอบและออกใบอนุญาตประกอบกิจการ
ซึ่งเจ้าหน้าที่จะมาตรวจสอบว่าเป็นไปตามที่ฮานา ขออนุญาตไว้หรือไม่ก่อนที่จะให้ใบอนุญาต และ
ใบอนุญาตนี้ไม่ใช่ ใบอนุญาตที่ให้ใช้ได้ตลอดไป แต่จะต้องมีการต่ออายุเป็นระยะๆ ทุกๆ 3 ปี
ซึ่งการต่ออายุแต่ละครั้ง จะต้องมีการตรวจสอบก่อนที่จะให้ต่อ โดยกองควบคุมโรงงาน
กรมโรงงานอุตสาหกรรม สำหรับกรณีที่มีการชุบตะกั่วนั้นฮานาจะต้องดำเนินการขออนุญาตที่เขตทุกปี

การจัดการด้านสิ่งแวดล้อม

บริษัทฯ มีนโยบายในการปฏิบัติตามกฎหมายความปลอดภัยและกฎหมายสิ่งแวดล้อม
ที่กําหนดโดยกระทรวงแรงงานและสวัสดิการสังคม กระทรวงอุตสาหกรรม
ประกาศการนิคมอุตสาหกรรมแห่งประเทศไทย และกฎหมายอื่นๆ ที่เกี่ยวข้อง
ทั้งนี้เพื่อความปลอดภัยและสุขภาพพลานามัยของพนักงาน ผู้เข้ามาติอต่อหรือดําเนินธุรกิจกับบริษัทฯ
โดยให้มีผลกระทบต่อสิ่งแวดล้อมน้อยที่สุด บริษัทฯ
มีแผนงานการจัดการสิ่งแวดล้อมและเราได้รับมาตรฐานสากลด้านการจัดการสิ่งแวดล้อม
ซึ่งเราจะมุ่งมั่นในการพัฒนารักษาสิ่งแวดล้อมอย่างต่อเนื่อง
ที่ผ่านบริษัทฯได้ดําเนินการหลายอย่างในการเปลี่ยนมาใช้เครื่องมืออุปกรณ์ที่มีประสิทธิภาพมากกว่าในโครงการประหยัดพลังงาน
และลดการใช้พลังงานในระบบไฟฟ้า ระบบบําบัดนํ้าเสีย และระบบก๊าซ

จากนโยบายสิ่งแวดล้อมของเรา และการให้ความสําคัญกับปัญหาภาวะโลกร้อน
ฮานาได้ใช้ความพยายามเพื่อจะช่วยลดผลกระทบต่อสิ่งแวดล้อม ด้วยการใช้มาตรการ “ลด การใช้
การใช้ซ้ำ และการนำกลับมาใช้ใหม่”
ซึ่งเรายังคงดําเนินงานตามนโยบายลดการใช้พลังงานในสถานที่ทํางานอย่างต่อเนื่อง
ทั้งส่วนสำนักงานและส่วนการผลิตโดยทําการปรับปรุงประสิทธิภาพของเครื่องจักรและอุปกรณ์ เช่น
ปรับอุณหภูมิของระบบปรับอากาศ ลดการใช้ไฟฟ้าในช่วงเวลาที่มีการคิดค่าการใช้ไฟฟ้าในอัตราสูงสุด
(On-Peak) ลดการใช้ทรัพยากรและสารเคมี รวมถึงการนํานํ้าที่ใช้แล้วนํากลับไปใช้ใหม่

ในปี 2551 โครงการประหยัดพลังงานต่างๆที่ดําเนินการโดยโรงงานที่ประเทศไทยและประเทศจีน
เห็นผลอย่างยิ่งต่อการลดปริมาณการใช้ไฟฟ้า นํ้าและก๊าซอุตสาหกรรม
ค่าไฟฟ้าจากยอดรวมของกลุ่มบริษัทลดลง 17 ล้านบาทหรือร้อยละ 5.14
โดยคิดเป็นการลดการปล่อยก๊าซเรือนกระจก 3,569 ตัน ค่าน้ำประปาลดลงกว่า 2 ล้านบาท
หรือคิดเป็นร้อยละ 11.21 ขณะที่การใช้ก๊าซอุตสาหกรรมลดลงร้อยละ 2.80
ทั้งนี้การดําเนินการเพื่อการใช้พลังงานอย่างมีประสิทธิภาพและลดการใช้ทรัพยากร
โดยพนักงานทุกระดับขององค์กรที่ทํางานร่วมกัน
เป็นสิ่งที่ทําให้ทุกคนตระหนักและเป็นแรงผลักดันที่ดีต่อความสําเร็จของโครงการประหยัดพลังงานของเรา
ด้วยความมุ่งมั่นฮานาจะ
ดำเนินกิจกรรมโครงการประหยัดพลังงานต่างๆเพื่อเป็นส่วนหนึ่งของการลดค่าใช้จ่ายและสร้างมูลค่าเพิ่มให้กับสิ่งแวดล้อมและสังคมอย่างต่อเนื่อง

การดำเนินการของบริษัทเพื่อลดผลกระทบและผลการปฏิบัติจริงเมื่อเทียบกับอัตราสูงสุดที่กฎหมายกำหนด

ฮานา ได้ปฏิบัติตามเงื่อนไขการอนุญาตให้ประกอบกิจการโรงงาน ตามมาตรา 12 วรรค 5
แห่งพระราชบัญญัติโรงงาน พ.ศ. 2535
ซึ่งกำหนดเงื่อนไขที่ผู้ประกอบกิจการโรงงานจะต้องปฏิบัติเป็นพิเศษไว้ ดังนี้

1.  ต้องมีและใช้ระบบขจัดน้ำทิ้ง ที่เกิดขึ้นจากกรรมวิธีการผลิตที่มีขนาดและประสิทธิภาพเพียงพอ
    ไม่ก่อให้เกิดเหตุเดือดร้อนหรือเป็นอันตรายต่อผู้ปฏิบัติงาน และ ผู้อยู่อาศัยใกล้เคียง

2.  ต้องมีมาตราการควบคุมและป้องกันไอสารเคมีที่เกิดขึ้นจากกรรมวิธีการผลิต
    ไม่ก่อให้เกิดเหตุเดือดร้อน หรือ เป็นอันตรายต่อผู้ปฏิบัติงานและผู้อยู่อาศัยใกล้เคียง

3.  ต้องมีและใช้เครื่องปรับอากาศ หรือ พัดลมระบายอากาศ หรือ พัดลมดูดอากาศ
    ให้มีขนาดเพียงพอต่อกิจการและเหมาะสมต่อสภาพการทำงาน
    โดยจะต้องเปิดใช้ตลอดเวลาทำงาน

4.  ใบอนุญาตประกอบกิจการนี้อาจถูกเพิกถอนได้ หากกรมโรงงานอุตสาหกรรม
    ได้รับการร้องขอจากหน่วยราชการที่เกี่ยวข้อง
    เนื่องจากมีการใช้อาคารโรงงานผิดประเภทจากที่ได้รับอนุญาตไว้

5.  ต้องมีและใช้ระบบกำจัดสิ่งปฏิกูลหรือวัสดุที่ไม่ใช้แล้ว
    หรือใช้บริการของศูนย์บริการกำจัดกากอุตสาหกรรม และ
    ต้องได้รับความเห็นชอบจากกรมโรงงานอุตสาหกรรมด้วย

ประวัติการกระทำผิดเกี่ยวกับสิ่งแวดล้อม

- ไม่มี -

แนวทางแก้ไข (ถ้ามี)

- ไม่มี –

งานที่ยังไม่ส่งมอบ

- ไม่มี –